Жою тығыздығы

Жою тығыздығыҚазақ тілі терминдерінің салалық ғылыми түсіндірме сөздігі: Әскери іс. Алматы: «Мектеп» ААҚ , 2001 жыл  — артиллериялық атыспен нысананы жою (басу немесе құрту) сипатгамаларының бірі. Жою тығыздығы нақты атыс жағдайы үшін белгіленген снарядтар (миналар) шыгыны нормасының бөлшегімен немесе нысанаға, болмаса оны жою кезіндегі барлық уакытта оның ауданының 1 га-на (нысана майдан шебінің 100 м) жұмсалған снарядтардың (миналардың) нақты санымен анықталады. Мысалы, нақты жағдаштарға қатыс қашықтығына, нысана сипатына, атыс қондырғыларын дайындау тәсілдеріне және (басқаларға) байланысты толық (100%) тығыздықпен артиллериялық батареяны басу үшін 122 мм снарядтардың 300 даналық шығын мөлшері белгіленген. 150 дана снаряд шығынымен батареяны жартылай тығыздықпен (50 %), ал 450 снаряд шығынымен бір жарым тығыздықпен (150 %) басылады. Жою тығыздығы жоғарылатуды немесе азайтуды нысананың маңыздылығы мен сипатына, снарядтар мен атыс тапсырмаларын орындаудағы уақытқа, әскерлердің әрекет пен тапсырма тәсілдеріне байланысты снарядтардың шығынын көбейту және қысқарту жолымен жүзеге асыруға болады. Авиацияда бомбалық соққының қажетті тығыздығын, кейде, оперативтік  жою тығыздығы деп атайды.

Дереккөздер

Санат:Әскери іс